Southampton

Southampton (distaget  e saozneg) zo ur gêr vras eus kontelezh Hampshire, en arvor kreisteiz Bro-Saoz. Emañ war-hed 120 km diouzh Londrez ha 30 km diouzh Portsmouth. 

Tost emañ Southampton da dolead New Forest ha ur porzh bras eo. Emañ e goueled ur pleg-mor anvet Southampton Water. Eus ar porzh-se e loc’has ar lestr Titanic e 1912, a-raok mont d'ar strad nepell diouzh an Douar-Nevez.

Emañ kêr Southampton (Southampton City) e-kreiz un tolpad-kêrioù lesanvet Solent City, hag ennañ kêrioù evel Gosport, Fareham, Havant, Eastleigh, Portsmouth ha Southampton. Er gêr hec'h-unan ez eus 239 700 a annezidi (e 2010). En tolpad-kêrioù ez eus ouzhpenn ur milion a annezidi ha gant-se ez eo unan eus toleadoù pobletañ Breizh-Veur. "Sotonian" a reer eus tud Southampton, diwar an anv "So'ton" pe "Soton", ur berradur skrivet a gaver a-wechoù e-lec'h "Southampton"Visit Southampton, Famous Sotonians 

Dre ma oa ur porzh a bouez e voe bombezet Southampton meur a wech e-pad an Eil Brezel-bed ha distrujet e voe ul lodenn vras anezhi.

 Brezhoneg 
Soutampton a vez graet eus kêr el levr An Tornaod gant Paotr Juluen (anv-pluenn an abad Juluen Sklison)Paotr Juluen (Gour-na-gil), An Tornaod, Mouladuriou Arvor, Gwengamp, 1935, p.13..

 Kêrioù gevellet 

 20px|Bro-C'hall an Havr-Nevez (Bro-C'hall) abaoe 1973
 20px|Alamagn Rems-Murr (Alamagn) abaoe 1991
 20px|border|Polonia Kalisz (Polonia)
 20px|Italia Trieste (Italia) abaoe 2002

 20px|SUA Hampton (Virginia) (Stadoù Unanet Amerika)
 20px|Banniel Sina Qingdao (Republik Pobl Sina) abaoe 1998

 Notennoù 

 Liammoù diavaez 
 Southampton City Council and CityWeb

Rummad:Kêrioù Hampshire
Rummad:Mor Breizh